La dezbateri vor participa directorii școlilor gimnaziale și directorii colegiilor / liceelor în care funcționează învățământ gimnazial. La întâlnirea cu reprezentanții I.Ș.J. Bacău, directorii vor prezenta procesul-verbal întocmit conform dezbaterilor ce au avut loc la nivelul unităților de învățământ, în original, conținând numele și prenumele, specialitatea și semnătura tuturor cadrelor didactice participante. Procesul-verbal va fi semnat și ștampilat de către director.

Dezbaterile vor avea loc după cum urmează:

* **marți, 19 ianuarie 2016, ora 14.00**:

Colegiul Tehnic ,,D. Ghika’’ Comănești – **zona de competență a inspectorului școlar Munteanu Ion.**

* **marți, 19 ianuarie 2016, ora 15.00:**

Colegiul Sportiv ,,N. Comăneci’’ Onești – **zona de competență a inspectorului școlar Ganea Emil.**

* **miercuri, 20 ianuarie 2016, ora 13.00:**

amfiteatrul Colegiului Național Pedagogic ,,Ștefan cel Mare’’ Bacău – **zonele de competență a inspectorilor școlari Chioaru Adriana și Iorga Ghiorghi**.

**Notă:** directorii unităților de învățământ din zonele de competență a inspectorilor școlari Munteanu Ion și Ganea Emil, situate în apropierea municipiului Bacău, pot participa la dezbaterile organizate miercuri, 20 ianuarie 2016.

*Prezența directorilor este imperios obligatorie!*

**INSPECTORII ȘCOLARI PENTRU MANAGEMENT INSTITUȚIONAL**